open-index/open-wikipedia-markdown huggingface dataset:
Stjernekorsordenen

**Stjernekorsordenen** (tysk: *Sternkreuzorden*, latin: *Ordo Stellatae Crucis*)  en østerriksk orden innstiftet i 1668 av enkekeiserinne Eleonora, som var gift med keiser Ferdinand III, til fremme av hengivenhet til Det hellige kors, dydig liv og veldedige handlinger. Ordenen er oppkalt etter en relikvie, et trestykke som etter tradisjonen hadde tilhørt det hellige kors. Trestykket var montert i et gullkors og ble oppbevart i en eske smykket med emalje og krystaller. Relikvien overlevde brannen i keiserpalasset 8. februar 1668, noe som ble ansett som et mirakel, og til minne om dette innstiftet enkekeiserinne Eleonora en dameorden. Ordenen fikk pavelig godkjennelse 28. juni 1668. Statuttene ble offentliggjort av keiserinnen 18. september 1668. Stjernekorsordenen eksisterer fortsatt.

## Organisering
Overhodet for ordenen skal være et medlem av huset Habsburg. Fram til slutten av 1800-tallet var keiserinnen alltid ordenens overhode. Etter at keiserinne Elisabeth ble drept i et attentat i 1898, gikk verdigheten som ordensoverhode til erkehertuginne Maria Josepha, deretter til keiserinne Zita og så til erkehertuginne Regina von Habsburg. Nåværende overhode for ordenen er Gabriela von Habsburg, datter av erkehertuginne Regina og Otto von Habsburg.

## Inndeling
Stjernekorsordenen har én klasse.

## Ordensinsignier
Ordenstegnet for Stjernekorsordenen består av en oval medaljong i gull og blå emalje. I midten finnes et rødemaljert kors med blå kanter. Korset er satt over en dobbeltørn i svart emalje. Over korset finnes det et bånd i hvit emalje der ordenens motto, «SALUS ET GLORIA», står med svarte bokstaver. 

Ordenstegnet er opphengt i et svart ordensbånd. Båndet er utformet som en sløyfe til å bære på venstre side av brystet. 

## Medlemskap
Stjernekorsordenen opptar utelukkende kvinnelige medlemmer av det østerrikske keiserhus og andre fyrstehus, samt katolske høyadelskvinner. Ordenen hadde i 2006 omkring 400 medlemmer.

## Kilder
*Dikowitsch, Hermann: «Die österreichischen Damenorden», i Johann Stolzer og Christian Steeb (red.): *Österreichs Orden vom Mittelalter bis zur Gegenwart*, Graz: Akademische Druck- u. Verlagsanstalt, 1996, s. 184–189
* «The Order of the Starry Cross» i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage & Gentry, 2006, s. 2085–2086
Tappara

**Tappara** («stridsøks») er et finsk ishockeylag som spiller i SM-liiga. De spiller i Tammerfors, Finland i Nokia Arena. Laget har vunnet 17 seriemesterskap (1953, 1954, 1955, 1959, 1961, 1964, 1975, 1977, 1979, 1982, 1984, 1986, 1987, 1988, 2003, 2016, 2017).

## Diverse
* Målet sang av laget har vært "Live Is Life" av Opus siden 1980-tallet.

## Eksterne lenker
http://www.tappara.fi/liiga/
SM-sarja

**SM-sarja** var det øverste nivået i ishockey i Finland 1928-1975. SM-sarja er en vanlig forkortelse for Suomen mestaruussarja. Det var varierende antall lag som spiller for det finske mesterskapet i løpet av tiden i SM-sarja. Laveste antall deltakende lag var i 1935 SM-sarja sesongen da det var 3 lag. Den vanligste antall deltakende lag var 12.
Liiga

**SM-liiga** (finsk: Jääkiekon SM-Liiga eller kortformen SM-Liiga) er Finlands øverste divisjon for ishockey.

Fra mars 2008 er det rangert av IIHF som den nest sterkeste ligaen i Europa. Den ble opprettet i 1975 for å erstatte den SM-sarja, som var fundamentalt en amatør liga. SM-liiga er ikke direkte overvåket av den Finlands Ishockeyforbund, men ligaen, og foreningen har en avtale om samarbeid. SM er en vanlig forkortelse for Suomen mestaruus, "Finsk mesterskap".

I 2010-11 sesongen er det 14 lag. HIFK er regjerende mester. SM-liiga tidligere hadde et system for automatisk opprykk og nedrykk på plass mellom seg selv og Mestis, det nest høyeste nivået på konkurransen i Finland, men det automatiske systemet ble avsluttet i 2000.

## Lagene (2023&ndash;24)

## Seriemestere

* 2023&ndash;24 – 
* 2022&ndash;23 – 
* 2021&ndash;22 – 
* 2020&ndash;21 – 
* 2019&ndash;20 – 
* 2018&ndash;19 – 
* 2017&ndash;18 – 
* 2016&ndash;17 – 
* 2015&ndash;16 – 
* 2014&ndash;15 – 
* 2013&ndash;14 – 
* 2012&ndash;13 – 
* 2011&ndash;12 – 
* 2010&ndash;11 – 
* 2009&ndash;10 – 
* 2008&ndash;09 – 
* 2007&ndash;08 – 
* 2006&ndash;07 – 
* 2005&ndash;06 – 
* 2004&ndash;05 – 
* 2003&ndash;04 – 
* 2002&ndash;03 – 
* 2001&ndash;02 – 
* 2000&ndash;01 – 
* 1999&ndash;00 – 
* 1998&ndash;99 – 
* 1997&ndash;98 – 
* 1996&ndash;97 – 
* 1995&ndash;96 – 
* 1994&ndash;95 – 
* 1993&ndash;94 – 
* 1992&ndash;93 – 
* 1991&ndash;92 – 
* 1990&ndash;91 – 
* 1989&ndash;90 – 
* 1988&ndash;89 – 
* 1987&ndash;88 – 
* 1986&ndash;87 – 
* 1985&ndash;86 – 
* 1984&ndash;85 – 
* 1983&ndash;84 – 
* 1982&ndash;83 – 
* 1981&ndash;82 – 
* 1980&ndash;81 – 
* 1979&ndash;80 – 
* 1978&ndash;79 – 
* 1977&ndash;78 – 
* 1976&ndash;77 – 
* 1975&ndash;76 – 

## Sluttspillmestere

* 2023 – 
* 2022 – 
* 2021 – 
* 2020 – *Avlyst*
* 2019 – 
* 2018 – 
* 2017 – 
* 2016 – 
* 2015 – 
* 2014 – 
* 2013 – 
* 2012 – 
* 2011 – HIFK
* 2010 – TPS
* 2009 – JYP
* 2008 – 
* 2007 – 
* 2006 – HPK
* 2005 – 
* 2004 – 
* 2003 – Tappara
* 2002 – Jokerit
* 2001 – TPS
* 2000 – TPS
* 1999 – TPS
* 1998 – HIFK
* 1997 – Jokerit
* 1996 – Jokerit
* 1995 – TPS
* 1994 – Jokerit
* 1993 – TPS
* 1992 – Jokerit
* 1991 – TPS
* 1990 – TPS
* 1989 – TPS
* 1988 – Tappara
* 1987 – Tappara
* 1986 – Tappara
* 1985 – Ilves
* 1984 – Tappara
* 1983 – HIFK
* 1982 – Tappara
* 1981 – 
* 1980 – HIFK
* 1979 – Tappara
* 1978 – 
* 1977 – Tappara
* 1976 – TPS

## Eksterne lenker
* 
* https://web.archive.org/web/20061009015513/http://www.sm-liiga.fi/
Gastone Pierini

**Gastone Pierini** (født 27. september 1899 i Ancona, død 1967 i Brasil) var en italiensk vektløfter som deltok i flere olympiske leker, 1924 i Paris, 1928 i Amsterdam og 1932 i Los Angeles.

Pierini vant en olympisk bronsemedalje i vektløfting under OL 1932 i Los Angeles. Han kom på tredjeplass i den nest letteste vektklassen, lettvekt opp til 67,5 kg som ble avviklet 30. juli 1932. Det var totalt fem vektklasser samme som under foregående OL i Antwerpen. Galimberti løftet sammenlagt 302,5 kilo, 22,5 kilo mindre  enn gullvinneren René Duverger fra Frankrike. Hans Haas fra Østervike kom på andreplass med 307,5 kg. Det var seks utøvere fra fire nasjoner i vektklassen lettvekt.

## OL-medaljer
*  1932  Los Angeles - Bronse i vektløfting, mellomvekt  Italia

## Referanser


## Eksterne lenker
*
Atef Ebeid

**Atef Muhammad Ebeid** (hans etternavn skrives også **Obeid** og **Abeid**; ; født 14. april 1932 i Tanta i Egypt, død 12. september 2014) var en egyptisk politiker som var Egypts statsminister fra oktober 1999 til juli 2004.

## Liv og virke
### Tidlig karriere og utdannelse
Ebeid ble uteksaminert ved universitetet i Kairo i 1955 og fikk en MBA i bedriftsøkonomi fra University of Illinois at Urbana-Champaign i 1962.

Ebeid tjenestegjorde som minister for innenlandsk utvikling under Sedkis regjering, og deretter som planleggingsminister i al-Ganzuris regjering. Før det var han professor i bedriftsøkonomi ved universitetet i Kairo.

### Statsminister, president
President Hosni Mubarak inviterte han til å danne den nye regjeringen etter valget i 1999. Ebeid ble tatt i ed den 5. oktober 1999. Han erstattet Kamal al-Ganzuri.

Ebeid fungerte som republikkens president fra 20. juni 2004 til 6. juli 2004, en periode da president Hosni Mubarak var under medisinsk behandling i Tyskland.  Han var også økonomisk rådgiver for Mubarak.

### Fratreden
Ebeid trakk seg tilbake 9. juli 2004 som følge av økende påtrykk fra næringslivet som krevde en raskere privatisering og mindre statlig regulering. Statsminister Ahmed Nazif etterfulgte ham.

Ebeid ledet Arab International Bank, en populær post for tidligere egyptiske statsministre. Han skrev også for dagsavisen *[[Akbar El-Youm]].*

## Referanser
Mitte (ortsteil)

**Mitte** er en ortsteil i Berlins bydel Mitte. Ortsteilen Mitte omfatter en del av Berlins historiske sentrum. Her ligger også byens østlige sentrum, med bl.a. Brandenburger Tor, gaten Unter den Linden, Humboltuniversitetet, Museumsinsel og fjernsynstårnet på Alexanderplatz.

Inntil en forvaltningsreform i 2001 var ortsteilen Mitte en egen bydel. Denne bydelen ble da slått sammen med Tiergarten og Wedding til den nye Mitte. På tysk blir stedsnavnet *Mitte* alltid brukt uten bestemt artikkel, altså slik som i *Ich wohne in Mitte*, *Wir fahren nach Mitte*. Når navnet *Mitte* brukes er det vanligvis ortsteilen Mitte man tenker på, ikke den administrative bydelen med samme navn.

## Strøk i Mitte
* Cölln
* Museumsinsel
* Fischerinsel
* Alt-Berlin
* Nikolaiviertel
* Friedrichswerder
* Neukölln am Wasser
* Dorotheenstadt
* Friedrichstadt
* Luisenstadt
* Stralauer Vorstadt
* Königsstadt
* Alexanderplatz
* Spandauer Vorstadt
* Scheunenviertel
* Friedrich-Wilhelm-Stadt
* Oranienburger Vorstadt
* Rosenthaler Vorstadt
## Parker
Mitte er relativt tett bebygget, men her finnes likevel parker som Monbijouparken, Mauerpark og Volkspark am Weinberg.

## Eksterne lenker
* 
* Informasjon om orsteilen på Berlin.de
Karl Hipfinger

**Karl Hipfinger** (født 28. oktober 1905 i Wien, død 20. april 1984) var en østerriksk vektløfter som deltok i de olympiske leker 1928 i Amsterdam og 1932 i Los Angeles. 

Hipfinger vant en olympisk bronsemedalje i vektløfting under OL 1932 i Los Angeles. Han kom på tredjeplass i vektklassen, mellomvekt opp til 75,0 kg, som ble avviklet 31. juli 1932. Det var totalt fem vektklasser, samme som under de to foregående olympiske vektløftingskonkurransene i Antwerpen og Paris. Hipfinger løftet sammenlagt 337,5 kilo, 7,5 kg mindre enn gullmedaljevinneren Rudolf Ismayr fra Tyskland. Carlo Galimberti fra Italia kom på andreplass med 340,0 kg. Det var sju utøvere fra seks nasjoner i mellomvektklassen. 

## OL-medaljer
*  1932  Los Angeles - Bronse i vektløfting, mellomvekt  Østerrike

## Eksterne lenker
*
Trosartiklene til Siste Dagers Hellige

**Trosartiklene** er betegnelsen som Jesu Kristi kirke av siste dagers hellige bruker om tretten læresetninger som dette trossamfunnet anser for grunnleggende trosoppfatninger. Trossamfunnets grunnlegger Joseph Smith skrev dem første gangen ned i et brev til redaktøren i avisen *Chicago Democrat*, John Wentworth, som et svar på hva Kirkens medlemmer trodde på. Brevet ble kjent under betegnelsen *Wentworth-brevet* og ble første gang offentliggjort i *Times and Seasons* i mars 1842. Den 10. oktober 1880 ble trosartiklene, etter avstemning blant medlemmene, formelt godkjent som hellig skrift og tatt inn i boken *[[Den kostelige perle]].*

## Trosartiklene
# Vi tror på Gud, den evige Fader, og på hans Sønn, Jesus Kristus, og på Den hellige ånd. 
# Vi tror at menneskene vil bli straffet for sine egne synder, og ikke for Adams overtredelse. 
# Vi tror at hele menneskeheten kan bli frelst gjennom Kristi forsoning, ved å adlyde evangeliets lover og ordinanser. 
# Vi tror at evangeliets første prinsipper og ordinanser er: 1) Tro på den Herre Jesus Kristus. 2) Omvendelse. 3) Dåp ved nedsenkning til syndenes forlatelse. 4) Håndspåleggelse for Den hellige ånds gave. 
# Vi tror at en mann må kalles av Gud, ved profeti og ved håndspåleggelse av dem som har myndighet, for å kunne forkynne evangeliet og forrette dets ordinanser. 
# Vi tror på den samme organisasjon som fantes i den opprinnelige Kirke, nemlig apostler, profeter, hyrder, lærere, evangelister osv. 
# Vi tror på tungemålsgaven, profeti, åpenbaring, syner, helbredelse, tydning av tungemål osv. 
# Vi tror at Bibelen er Guds ord så langt som den er riktig oversatt. Vi tror også at Mormons Bok er Guds ord. 
# Vi tror på alt som Gud har åpenbart, alt som han nå åpenbarer, og vi tror at han fortsatt vil åpenbare mange store og viktige ting angående Guds rike. 
# Vi tror på Israels innsamling i bokstavelig forstand og på gjenopprettelsen av De ti stammer; at Sion (Det nye Jerusalem) vil bli bygget på det amerikanske kontinent; at Kristus personlig vil regjere på jorden, og at jorden vil bli fornyet og få sin paradisiske herlighet. 
# Vi fordrer rett til å dyrke Den allmektige Gud i overensstemmelse med vår egen samvittighet, og innrømmer alle mennesker den samme rett. La dem tilbe hva som helst, hvor som helst og på hvilken som helst måte de ønsker. 
# Vi tror at vi må innordne oss under konger, presidenter, fyrster og øvrighetspersoner, og at vi må adlyde, hedre og oppholde lovene. 
# Vi tror at vi må være ærlige, trofaste, kyske, kjærlige, dydige, og at vi må gjøre godt mot alle mennesker. Vi kan i sannhet si at vi følger Paulus' formaning --vi tror alt, vi håper alt, vi har tålt meget, og vi håper å bli i stand til å utholde alt. Vi trakter etter alt som er dydig, skjønt, prisverdig og godt.

## Referanser


##
Henry Duey

**Henry Ludwig Duey** (født 1. mai 1908, død 13. februar 1993) var en amerikansk vektløfter som deltok i de olympiske leker 1932 i Los Angeles. 
  
Duey vant en olympisk bronsemedalje i vektløfting under Sommer-OL 1932 i Los Angeles. Han kom på tredjeplass i den nest tyngste vektklassen lett tungvekt, opp til kg 82,5 kg. Duey løftet sammenlagt 330 kg, 35 kg mindre enn sin landsmann Louis Hostin som vant foran Svend Olsen fra Danmark som kom på andreplass med 360,0 kg. Det var fire utøvere fra tre nasjoner som deltok i vektklassen lett tungvekt som ble avviklet 30. juli 1932.

## OL-medaljer
*  1932  Los Angeles -  Bronse i vektløfting, lett tungvekt  USA

## Eksterne lenker
*
Richard Mayo

**Richard Walden Mayo** (født 12. juni 1902 i Massachusetts, død 10. november 1996 i Florida) var en amerikansk sportsutøver som deltok i de olympiske leker 1928 i Amsterdam og 1932 i Los Angeles.

Mayo vant en olympisk bronsemedalje i moderne femkamp under OL 1932 i Los Angeles. Han kom på tredjeplass bak Johan Gabriel Oxenstierna og Bo Lindman begge fra Sverige. 
 
## OL-medaljer
*  1932  USA -  Bronse i moderne femkamp  USA
## Referanser


## Eksterne lenker
*
Johan de Meij

**Johannes (Johan) Abraham de Meij** (født 23. november 1953 i Voorburg, Sør-Holland) er en nederlandsk dirigent og komponist.

## Utvalgte verker
* 2006 Symphony No. 3 *Planet Earth* 
* 2004 *Extreme Make-Over* – for blåseorkester (pliktnummer i forbindelse med EM for brassband 2005)
* 1996 *T-Bone Concerto* – trombonekonsert
* 1993 Symphony No. 2 *The Big Apple*
* 1988 Symphony No. 1 *The Lord of the Rings*

## Referanser


## Eksterne lenker
* 
* johandemeij.com
Sunes sommar

***Sunes sommar*** (norsk: *Sunes sommer*) er en svensk barnefilm fra 1993 regissert av Stephan Apelgren. Den er basert på romanen med samme navn, den åttende i Suneserien, skrevet av Anders Jacobsson og Sören Olsson. Hovedrollene spilles av Peter Haber, Carina Lidbom og Andreas Hoffer.

Den ble filmen i Stockholm, på Tofta strand på Gotland og på Björkviks Havsbad på Ingarö.

## Handling
Det er sommer i Sverige, og familien Andersson har bestemt seg for å dra på ferie til Hellas, men turen viser seg å være «for dyr». I stedet bestemmer familien seg for å dra på campingvognferie. Når turen starter rygger Karin på Rudolfs fot med campingvogna, og i stedet må de på sykehus. Der får Rudolf foten gipset av en lege ved navn Lenny. På sykehuset, treff Sune en jente som heter Cornelia, som han straks forelsker seg i.

Den neste dagen reiser familien Andersen til «Jonssons camping», der de skal feriere. På campingplassen møter Anna råneren Leffe, og de to blir glad i hverandre. Lenny med familie viser seg å bo ved siden av familien til Sune, og Cornelia er hans datter.

Sune prøver å vinne Cornelias kjærlighet ved å gi henne et par øredobber som finnes på en lekeautomat ved campingplassen, og begynner å samle inn brusbokser, men alt han kan få for pengene er Fantomet-ringer, helt til Sune til slutt får øredobbene av eieren av campingplassen.

Før Andersons drar hjem, blir de invitert til en avskjedsfest hos Lenny m. familie. Under festen viser det seg at det er Lennys bror Kenny som er en ekte lege. Han ser på Rudolfs føtter og tar av gipsen, men heldigvis er alt i orden. Videoen avsluttes med at Sune og Cornelia møtes på stranden i skumringen og hun får øredobbene.

## Roller
* Peter Haber – Rudolf Andersson
* Carina Lidbom – Karin Andersson
* Andreas Hoffer – Sune Andersson
* Gabriel Odenhammar – Håkan Andersson
* Nina Almlöf – Anna Andersson
* Pär Ericson – Rune / Torsten
* Nils Moritz – Postmann
* Tina Johnson – Cornelia
* Robert Gustafsson – Leffe
* Lars Väringer – Lenny
* Anna von Rosen – Betty
* Carl Magnus Dellow – Kenny (bror til Lenny)
* Gaby Stenberg – Fru Gunnarsson
* Anne-Li Norberg – Damme på reisebyrået
* George Gill Inger – Gutt på stranden

## Referanser


## Eksterne lenker
*
Jan Van der Roost

**Jan Frans Joseph Van der Roost** (født 1956) er en belgisk komponist. Van der Roost er nok mest kjent for sine komposisjoner for korps, men skriver musikk for både soloinstrument, kor, symfoniorkester og kammerorkester. Hans *From Ancient Times* ble benyttet som pliktnummer i forbindelse med europamesterskapet for brassband i 2009.

## Utvalgte verker
* *Albion* – for brassband
* *Arsenal* (konsertmarsj) – for brassband
* *Excalibur* – for brassband
* *From Ancient Times* – pliktnummer i EM for brassband 2009
* *Stonehenge* – for brassband
* *Dierenrijmpje* – for kor
* *Herfst* – for kor
* *Sinfonia per Orchestra* – for orkester
* *The Lost Circle* – pliktnummer i British Open Brass Band Championships 2024

## Referanser


## Eksterne lenker
* janvanderroost.com
Ji Chuntang

**Ji Chuntang** (kinesisk: 冀纯堂, født 1953 i fylket Cheng'an i provinsen Hebei i Folkerepublikken Kina) er en kinesisk kommunistisk politiker. Han har eksamen fra Tianjinuniversitetet og ble medlem av kommunistpartiet i 1983. I 2007 ble han borgermester av Shijiazhuang. Den 17. september 2008 ble han imidlertid nødt til å tre tilbake for sin delaktighet i skandalen omkring Sanlugruppen, som hadde solgt melkeerstatning som var forgiftet med melanin.

## Referanser


## Eksterne lenker
*
Marienlyst skoles musikkorps

**Marienlyst skoles musikkorps** er et skolekorps for elever ved Marienlyst skole i Oslo. 

Korpset har medlemmer fra seks til seksten år og består av et hovedkorps,to juniorkorps og aspiranter. De er kjent for sin kule dirigent Marius Gjersø, som ofte slår sammen Marienlyst, Urra og kjelsås til ett stort monsterkorps.

## Eksterne lenker
*
Frank Haubold

**Frank Otto Haubold** (født 23. mars 1906 i Union City i New Jersey, død mars 1985 i Ridgefield i New Jersey) var en amerikansk turner som deltok i de olympiske leker i 1928 i  Amsterdam, 1932 i Los Angeles og 1936 i Berlin.

Haubold vant to olympiske medaljer i turn under OL 1932 i Los Angeles. Han var med på det amerikanske laget som kom på andreplass i lagkonkurransen bak Italia. Haubolt kom på tredjeplass i bøylehest bak István Pelle fra Ungarn og Omero Bonoli fra Italia.

## OL-medaljer
*  1932  Los Angeles - Sølv i turn lagkonkurranse  USA
*  1932  Los Angeles - Bronse i turn, bøylehest  USA

## Referanser


## Eksterne lenker
*
Joe Orlando

**Joseph Orlando** (født 4. april 1927 i Vari i Italia, død 23. desember 1998 i The Bronx i New York City) var en italiensk-amerikansk tegneserieskaper og redaktør. Han er mest kjent for sitt arbeid som tegner for EC Comics i 1950-årene og som redaktør og visepresident for DC Comics i 1970- og 80-årene.

Orlando begynte å tegne for det katolske serieheftet *Treasure Chest* i 1949. I første halvdel av 1950-tallet tegnet han for forlaget EC Comics', der han i særlig grad gjorde seg bemerket med sitt arbeid for science fiction-heftene *Weird Science* og *Weird Fantasy* samt humorbladet Mad. Orlando var i starten av EC-perioden assistent for tegneren Wally Wood, og hans tegnestil kunne minne mye om Woods på 1950-tallet.

Fra 1956 til 1959 tegnet Orlando for *Classics Illustrated* der han laget tegneserieadapsjoner av blant annet *A Tale of Two Cities*, *Ben Hur* og *Kim*. I 1964 begynte han, som en av flere EC-veteraner, å tegne for forlaget Warrens skrekkserier *Creepy* og *Eerie*. I 1968 begynte han å arbeide som redaktør for DC Comics. Der er han særlig kjent for sitt arbeid med forlagets skrekktegneserier, blant annet antologiheftene*House of Mystery* og *House of Secrets*. Han redigerte også hefter som *Weird War Tales*, *Plop!* og *Forbidden Tales of Dark Mansion*.

I 1988 tegnet Orlando en fire hefters miniserie om ''The Phantom'' etter et manuskript av Peter David.

## Referanser


## Eksterne lenker
* 
*
Alfred Jochim

**Alfred «Al» Jochim** (født 12. juni 1902 i Berlin i Tyskland, død mars 1980 i Lodi i New Jersey) var en amerikansk turner som deltok i de olympiske leker i 1924 i Paris, 1928 i Amsterdam og 1932 i Los Angeles.

Jochim vant to olympiske sølvmedaljer i turn under OL 1932 i Los Angeles. Han kom på andreplass i hopp bak Savino Guglielmetti fra Italia. Han var også med på det amerikanske laget som kom på andreplass i lagkonkurransen bak Italia.

## OL-medaljer
*  1932  Los Angeles - Sølv i turn, hopp  USA
*  1932  Los Angeles - Sølv i turn lagkonkurranse  USA

## Referanser


## Eksterne lenker
*
Michael Schuler

**Michael Schuler** (født 8. november 1901 i Würzburg i Tyskland, død januar 1974 i Vero Beach i Florida) var en amerikansk turner som deltok i de olympiske leker i 1932 i Los Angeles.

Schuler vant en olympisk sølvmedalje i turn under OL 1932 i Los Angeles. Han var med på det amerikanske laget som kom på andreplass i lagkonkurransen bak Italia.

## OL-medaljer
*  1932  Los Angeles - Sølv i turn lagkonkurranse  USA

## Eksterne lenker
*
Hendelseshorisont

Innen den generelle relativitetsteorien er **hendelseshorisonten** en grense i tidrom hvor hendelser innenfor ikke kan observeres av noen utenfor, og hvor tyngdekraften er så kraftig at ingenting kan unnslippe, ikke engang lyset.

Det vanligste tilfellet av en hendelseshorisont er et sort hull, hvor lyset som sendes fra innsiden aldri kan nå en observatør på utsiden. Det betyr at noen som ser på et objekt som nærmer seg en hendelsesorient aldri vil se at objektet forsvinner, men i stedet vil se at objektet beveger seg langsommere og langsommere mot, men aldri når, horisonten. Fra selve objektets perspektiv vil imidlertid overgangen «gjennom» horisonten ikke merkes, og objekter utenfor hendelseshorisonten vil være synlige for en observatør innenfor.

## Referanser


## Se også
* Sort hull
Ed Brubaker

**Ed Brubaker** (født 17. november 1966) er en amerikansk tegneserieskaper. Han er idag best kjent for sitt arbeid som forfatter av krim- og superheltserier, men har også skrevet og tegnet mer jordnære og tildels selvbiografiske serier.

Blant Brubakers første tegneserier er *Purgatory, USA* (1989) og den selvbiografiske *Lowlife* (1991–1996). Etter både å ha skrevet og tegnet sine første serier, begynte han å konsentrere seg om skrivingen og etablerte seg mot slutten av 1990-tallet som en populær forfatter også av sjangerorienterte serier.

Sammen med tegneren Eric Shanower har han laget serien *An Accidental Death* (1992) og *Prez: Smells Like Teen President* (1995). Brubaker har også samarbeidet mye med tegneren Michael Lark. De to har blant annet laget krimserien *Scene of the Crime* og jobbet med serier som *[[Daredevil]]* (2006–2009) og *Gotham Central*. Sammen med tegneren Sean Philps har han laget seriene *Sleeper* (2003) og *Criminal* (2006) og *Incognito* (2008). 

Brubaker står også bak science fiction-serien *Deadenders* (med Warren Pleece, 2000-2001). Han har også skrevet for en rekke superheltserier for både DC og Marvel Comics, blant annet *[[Captain America]]*, *[[Batman]]*, ''Secret Avengers'', *[[The Authority]]*, *[[X-Men]]*, *Catwoman* og *[[Hawkman]]*.

## Referanser


## Eksterne lenker
* 
*
Laval

**Laval** kan vise til:

## Steder
### Canada
*Laval (Québec) – en by i provinsen Quebec

### Frankrike
*Laval (Mayenne) – en by i departementet Mayenne
*Laval (Isère) – en by i departementet Mayenne
* Laval-Atger – en by i departementet Lozère
* Laval-d'Aix – en by i departementet Drôme
* Laval-d'Aurelle – en by i departementet Ardèche
* Laval-de-Cère – en by i departementet Lot
* Laval-du-Tarn – en by i departementet Lozère
* Laval-en-Brie – en by i departementet Seine-et-Marne
* Laval-en-Laonnois – en by i departementet Aisne
* Laval-le-Prieuré – en by i departementet Doubs
* Laval-Morency – en by i departementet Ardennes
* Laval-Pradel – en by i departementet Gard
* Laval-Roquecezière – en by i departementet Aveyron
* Laval-Saint-Roman – en by i departementet Gard
* Laval-sur-Doulon – en by i departementet Haute-Loire
* Laval-sur-Luzège – en by i departementet Corrèze
* Laval-sur-Tourbe – en by i departementet Marne
* Laval-sur-Vologne – en by i departementet Vosges
* Bonchamp-lès-Laval – en by i departementet Mayenne
* Le Poët-Laval – en by i departementet Drôme
* Magnac-Laval – en by i departementet Haute-Vienne
* Mont-de-Laval – en by i departementet Doubs
* Saint-Genis-Laval – en by i departementet Rhône
* Saint-Germain-Laval (Loire) – en by i departementet Loire
* Saint-Germain-Laval (Seine-et-Marne) – en by i departementet Seine-et-Marne
* Saint-Pierre-Laval – en by i departementet Allier
* Viols-en-Laval – en by i departementet Hérault

## Personer
*Pierre Laval – fransk politiker (1883–1945)
*Gustaf de Laval – svensk sivilingeniør og industrimann (1845–1913)
*Erik de Laval – svensk femkamputøver (1888–1973)
*Georg de Laval – svensk femkamputøver (1883–1970)

## Annet
*Alfa Laval, svensk industriselskap
*Stade Lavallois – fransk fotballklubb fra byen Laval, ofte forkortet til bare «Laval»
Alarm på Nord-Ekspressen

***Alarm på Nord-Ekspressen*** (originaltittel: *The Cassandra Crossing*) er en britisk-tysk-italiensk dramathriller og katastrofefilm fra 1976 regissert av George Pan Cosmatos. Hovedrollene spilles av Richard Harris, Sophia Loren, Ingrid Thulin og Burt Lancaster.

## Handling
En terrorist klarer å stikke av etter et mislykket attentat i Verdens helseorganisasjons laboratorier i Genève. Det han ikke vet er at han har blitt smittet med et hemmeligstemplet dødelig virus i laboratoriet. Han kommer seg senere om bord på et ekspresstog fra Basel til Stockholm og her begynner smitten å bre seg. Myndighetene blir stilt overfor en kamp mot klokka for å forhindre en epidemi. Enkelte høyerestående medlemmer av organisasjonen er villige til å gå svært langt for å forhindre at nyheten om viruset skal komme almenheten for øre. En amerikansk offiser blir satt til å lede oppdraget med å forhindre at smitten brer seg. Han bestemmer at toget skal ledes til Polen, til en spesielt innredet interneringsleir for pestsmittede. Men for at det skal skje må det passere en usikker bro (Cassandra Crossing) som ikke har vært i bruk siden 1948. Det blir etterhvert også klart at de som leder operasjonen ikke har til hensikt å slippe passasjerene av toget, selv om smitten stanses. Noen av passasjerene tar saken i egne hender og forsøker å stoppe toget.

## Om filmen

I Norge hadde filmen 16 års aldersgrense.

### Anmelderne
Filmen ble ikke så godt mottatt av kritikerne.

''Aftenpostens'' anmelder beskrev den som spennende, men mente samtidig at den hadde noen logiske brister samt at den ikke var overbevisende nok. Anmelderen mente blant annet at det var usannsynlig at en amerikansk general kunne opptre så egenrådig i virkeligheten.

## Popularitet
Den ble en moderat publikumssuksess.

### Innspilling
*Alarm på Nord-Ekspressen* ble innspilt i Basel i Sveits. Jerbanebroen «The Cassandra Crossing» var i virkeligheten Viaduc de Garabit i Frankrike, konstruert av Gustave Eiffel mellom 1880 og 1884.

## Rollebesetning

## Referanser


## Eksterne lenker
*
Wang Taihua

**Wang Taihua** (kinesisk: 王太华; født i oktober 1945 i Xingguo i provinsen Jiangxi i Kina) er en kinesisk kommunistisk politiker. Han er (pr 2011) direktør for Statsadministrasjonen for radio, film og fjernsyn.

Wang ble medlem av Det kinesiske kommunistiske parti i juni 1973, og tok høyere utdannelse ved Den sentrale partiskolen i Beijing. Han virket i Jiangxi i mange år. I mars 1992 ble han sekretær for partikomiteen for Hefei og medlem av partikomiteen for hele provinsen Anhui. I mai samme år ble han elevert til sekretær for Ahui-pertikomiteen.

I oktober 1998 ble Wang viseguvernør og fungerende guvernør for Anhui, og rykket opp som fast guvernør i februar 1999. I januar 2000 ble han elevert til sekretær for Anhuis partikomite I januar 2003 ble han formann for Anhuis Folkekongress. 

Han har vært direktør for Statsadministrasjonen for radio, film og fjernsyn siden desember 2004.

## Referanser


## Eksterne lenker
*
Sun Chunlan

**Sun Chunlan** (kinesisk: 孙春兰, pinyin: *Sūn Chūnlán*; født 24. mai 1950 i Raoyang i provinsen Hebei i Folkerepublikken Kina) er en kommunistisk kinesisk politiker på ledende nivå. Hun er tiden (2011) partisekretær for provinsen Fujian. Hun er den eneste sittende kvinnelige partisekretæren i Kina og den andre kvinne som har innehatt det vervet. Hun anses å tilhøre «sjette generasjon» av ledere innen Kinas kommunistiske parti.

Sun ble yrkesaktiv i 1969 og ble medlem av Kinas kommunistiske parti i 1973. Hun har tilbragt størstedelen av sin karriere i Liaoning, der hun har innehatt verv i provinsens kvinneføderasjon og fagforeningsforbund. 

## Referanser


## Eksterne lenker
* 
*  
* "Younger officials on the rise", *China Daily*, 2009-12-01.
Zhang Chunxian

**Zhang Chunxian** (forenklet kinesisk: 张春贤; tradisjonell kinesisk: 張春賢; pinyin: *Zhāng Chūnxián*; født 1953 i Yuzhou i Henanprovinsen i Folkerepublikken Kina er en kinesisk kommunistisk politiker.

Han ble medlem av Kinas kommunistiske parti i 1973 og har ingeniørseksamen. Årene 2005-2010 var han partisekretær i provinsen Hunan. I april 2010 etterfulgte han Wang Lequan som partisekretær i Xinjiang og i mai samme år overtok han dessuten Wangs post som første politiske kommissar i Produksjons- og konstruksjonskorpset i Xinjiang.

## Eksterne lenker
*  
* Offisiell biografi (på kinesisk)
Ali Mohamed

**Ali Abdul Saoud Mohamed** (علي محمد) (født 3. juni 1952) er en egyptisk offiser og antatt dobbeltagent. Han jobbet for det amerikanske CIA og for egyptisk islamsk jihad samtidig.

Ali Mohamed dimitterte fra Egypts armé i 1984 med majors grad, og ble sikkerhetsekspert for EgyptAir. I 1985 gikk han inn på CIAs kontor i Kairo og ba om å snakke med lederen for denne avdelingen og tilbød dem sine tjenester. CIA skal ha antatt at Mohamed var egyptisk spion, men kan likevel ha rekruttert ham til etterretningsoffiser.

Høsten 1985 immigrerte Mohammed til USA, og bosatte seg i California. Året etter vervet han seg til hæren og ble utstasjoner på Fort Bragg. I 1988 informerte Mohamed sine overordnede offiserer i den amerikanske hæren om at han tok litt fritid for å bekjempe russerne i Afghanistan. En måned senere returnerte Mohamed til USA og skrøt til sine venner og kollegaer av at han hadde drept minst to sovjetiske soldater og han ga bort diverse suvenirer som han hevdet var fra uniformene til de drepte sovjetiske soldatene. Han dimitterte i 1989. Mohamed giftet seg med Linda Sanchez i Santa Clara, og fikk amerikansk statsborgerskap gjennom giftermålet.

I begynnelsen av 1990 var Mohamed tilbake i Afghanistan, der han trente sammen med noen av de første medlemmene av al-Qaida i forskjellige teknikker innenfor ukonvensjonell krigføring, inkludert kidnappinger, henrettelser, kapring av fly. Med al-Qaida delte Mohamed mye av sin erfaring fra de amerikanske spesialstyrkene. 

I 1993 reiste Mohamed flere ganger til Afrika, der han skal ha kartlagt vestlige ambassader i Afrika som Al-Qaida senere bombet eller prøvde å bombe. Etter terrorangrepene i Kenya og Tanzania 7. august 1998 ble Mohamed arrestert 10. september 1998 og satt under tiltale i mai 1999. I oktober 2000 erklærte Mohamed seg skyldig etter tiltalen i deltagelse av sammensvergelse for å drepe amerikanske statsborgere og for å ødelegge amerikanske eiendommer både innenfor og utenfor USA.

I 2011 ble det bekreftet at Mohamed forsatt er fengslet uten at det ikke foreligger dom.

## Referanser
Kamal el-Din Hussein

**Kamal el-Din Hussein** (1921–1999) var en egyptisk offiser som var statsråd og visepresident i årene etter den egyptiske revolusjonen i 1952. Han var medlem av den egyptiske revolusjonære bevegelsen De frie offiserer, som engasjerte seg i å fjerne det egyptiske monarkiet og dets britiske rådgivere. 

Kamal El-Din Hussein begynte på sin karriere i det egyptiske militæret i 1937, og fikk en bachelorgrad fra det egyptiske militærakademiet i 1938. Hussein tjenestegjorde deretter i feltartilleriet, oggså under felttoget i Nord-Afrika under den andre verdenskrig.

Hussein ble etter den andre verdenskrig en av grunnleggerne av den egyptiske organisasjonen De frie offiserer, og han ble utnevnt til medlem av rådet som styrte i Egypt for en kortere periode etter den egyptiske revolusjonen i 1952. Under styret til president Gamal Abdel Nasser ble Hussein minister for sosiale saker i 1954, og senere ble han minister for utdannelse. 

Hussein ble kort tid før sin død diagnostisert med leverkreft. Ved hans begravelse var blant andre den egyptiske presidenten Hosni Mubarak til stede.
## Referanser
Lu Hao

**Lu Hao** (kinesisk: 陆浩, pinyin: *Lù Hào*; født 1947 i Changli i provinsen Hebei i Kina) er en kinesisk kommunistisk politiker.

Han ble i 2007 sekretær for Det kinesiske kommunistiske parti i provinsen Gansu. Han var tidligere guvernør i Gansu fra 2001 til 2007.

Han har mye av ansvaret for at det ble igangsatt en massiv utbygging av vindkraftmøller i Hexikorridoren. Denne satsingen er en av de største av sitt slag i Folkerepublikken.

## Referanser


## Eksterne lenker
*
Gustav Fridolin

**Per Gustav Edvard Fridolin** (født 1983) er en svensk politiker og medlem av Miljöpartiet de gröna. Han ble valgt til nasjonal talsperson for partiet i 2011, sammen med Åsa Romson, og gjenvalgt sammen med Isabella Lövin i 2016.

Den 3. oktober 2014 ble han utnevnt til utdanningsminister i Stefan Löfvens første regjering.

## Referanser


## Eksterne lenker
* 
* 
*
Åsa Romson

**Åsa Elisabeth Romson** (født 22. mars 1972 i Salem) er en svensk jurist og politiker fra Miljöpartiet de Gröna. Hun ble valgt til talsperson for partiet i 2011, sammen med Gustav Fridolin. I oktober 2014 ble hun visestatsminister og minister for klima og miljø i Regjeringen Löfven.

Hun ble valgt til kommunestyret i Stockholm 2002 og satt der til 2010, var partiets gruppeleder der 2004-2006. Hun ble valgt inn i Riksdagen 2006, men tok ikke plassen. I 2010 ble hun valgt til Riksdagen på nytt. I 2012 disputerte hun til doktorgrad i miljørett ved Stockholms universitet.

## Referanser


## Eksterne lenker
* 
* 
*
Schweigt stille, plaudert nicht

**Schweigt stille, plaudert nicht** (BWV 211), også kjent som **Kaffeekantate**, er en verdslig kantate av Johann Sebastian Bach. 

## Opprinnelse
Til grunn for verket ligger en tekst av Picander som han publiserte i 1732. Kantaten ble sannsynligvis til i 1734, for å oppføres i det Zimmermanske kaffehuset i Leipzig. Teksten må ha vært populær i sin tid, da minst to andre komponister også brukte den. Bachs fortolking er imidlertid den eneste med en ekstra avslutningsdel; om den stammer fra Picander eller Back er ikke sikkert.

## Tematikk
I motsetning til de fleste andre av Bachs verdslige kantater er dette verket ingen hylling av øvrigheten, men skisserer humoristisk-ironisk en scene fra det borgerlige livet i Leipzig: Herr Schlendrian (bass) forsøker med rasende trusler å få datteren Liesgen (sopran) til å slutte med uvanen å drikke en kopp kaffe daglig; først når han lokker med tillatelse til å gifte seg gir den stivnakkede datteren etter, men hun sprer i all hemmelighet en melding om at hun bare vil godta en mann som tillater henne å drikke kaffe når hun selv vil.

## Besetning og oppbygging
* Fortelleren (tenor)
* Herr Schlendrian, faren (bass)
* Liesgen, hans datter (sopran)
* Instrumentalensemble med tverrfløyte, 2 fioliner, bratsjer og basso continuo

Kantatens ti satser er:
# «Schweigt stille, plaudert nicht», resitativ for tenor
# «Hat man nicht mit seinen Kindern», arie for bass
# «Du boses Kind, du loses Madchen», resitativ for sopran og bass
# «Ei! wie schmeckt der Coffee süße», arie for sopran
# «Wenn du mir nicht den Coffee lass'st», resitativ for sopran & bass
# «Madchen, die von harten Sinnen», arie for bass
# «Nun folge, was dein Vater spricht», resitativ for sopran & bass
# «Heute noch, lieber Vater, tut es doch», arie for sopran
# «Nun geht und sucht der alte Schlendrian», resitativ for tenor
# «Die Katze lasst das Mausen nicht», koral

## Særtrekk
Verket er uvanlig for Bach ved at det til forskjell fra nesten alle andre kantater fra hans hånd verken er kirkekantate eller hyllingsmusikk for et fyrstehus. Musikken røper komponistens sans for humor, ved at han karikerer hovedpersonene ved hjelp av musikalske virkemidler. Den sannsynligvis mest kjente av de til sammen ti satsene er Liesgens arie akkompagnert av tverrfløyte *Ei! wie schmeckt der Coffee süße* («Ah, hvor godt kaffen smaker»).

## Litteratur
* Alfred Dürr: *Johann Sebastian Bach: Die Kantaten.* Bärenreiter, Kassel 1999, ISBN 3-7618-1476-3
* Werner Neumann: *Handbuch der Kantaten J.S.Bachs.* 1947, 5. opplag. 1984, ISBN 3-7651-0054-4
* Hans-Joachim Schulze: *Die Bach-Kantaten: Einführungen zu sämtlichen Kantaten Johann Sebastian Bachs*. Leipzig: Evangelische Verlags-Anstalt; Stuttgart: Carus-Verlag 2006 (Edition Bach-Archiv Leipzig) ISBN 3-374-02390-8 (Evang. Verl.-Anst.), ISBN 3-89948-073-2 (Carus-Verl.)
* Christoph Wolff, Ton Koopman: *Die Welt der Bach-Kantaten.* Verlag J. B. Metzler, Stuttgart, Weimar 2006, ISBN 978-3-476-02127-4

## Eksterne lenker
* [Partitur](http://imslp.org/wiki/Schweigt_stille,_plaudert_nicht,_BWV_211_(Bach,_Johann_Sebastian)) på IMSLP
* Oppbygning og fullstendig kantatetekst
* Videoer og fullstendig tekst
Slaget ved Rauge

**Slaget ved Rauge** var et slag mellom Sverige og Russland under  den store nordiske krig som ble utkjempet  1701, der Sverige beseiret Russland.
Mike Sekowsky

**Mike Sekowsky** (født 19. november 1923, død 30. mars 1989) var en amerikansk tegneserietegner. Han er mest kjent for sitt arbeid på DC Comics' superheltserier Justice League og Wonder Woman. 

Han begynte å tegne for Timely, Marvel Comics' forløper i 1941. Der tegnet han blant annet for serier som Sub-Mariner og Captain America. I 1952 gikk han over til DC Comics. Der tegnet han for forlagets science fiction- og romantikkserier før han i 1960 skapte superheltgruppen *[[Justice League |Justice League of America]]* sammen med forfatteren Gardner Fox og redaktøren Julie Schwartz. Justice League var i grunnen kun en oppdatering av *Justice Society of America*, superheltgruppen bestående av DCs mest populære superhelter på 1940-tallet. Justice League ble en stor suksess og må sies å ha noe av æren for at superhelter igjen ble populært lesestoff i USA på 1960-tallet.

## Referanser


## Eksterne lenker
* 
*
Erik Benjaminsen

**Erik Benjaminsen** (født 3. september 1992) er en norsk-amerikansk fotballspiller.

Benjaminsen debuterte for A-laget til Stabæk Fotball i 1. runde i cupen i 2011. Han fikk sin debut i Tippeligaen mot Molde. Benjaminsen var flere ganger på benken i 2011, men kom aldri inn. Benjaminsen vurderte lenge å følge følge lagkamerat på juniorlaget, Daniel Hæhre, til å spille fotball i USA. Men da Stabæk tilbød han en A-lagskontrakt valgte han å bli i klubben.

## Eksterne lenker
*
Dale Keown

**Dale Keown** (født 23. juli 1962) er en canadisk tegneserietegner. Han er mest kjent for sitt arbeid som tegner av serien Hulk etter manus av Peter David for Marvel Comics. Han har også skapt figuren Pitt.

## Referanser
Shuanqiao

**Shuangqiao** (kinesisk: 双桥区; pinyin: *Shuāngqiáo Qū*) er et bydistrikt i Chongqing i Folkerepublikken Kina.

Arealet er på 43,1 km².

Befolkningen var på  innbyggere i 1999 

## Referanser


## Eksterne lenker
* Lokalregjeringens hjemmesider
Kors og krone

**Kors og krone** er et tradisjonelt kristent symbol som fremstilles som et kors som går gjennom en krone. Det har vært brukt av flere kirker og samfunn, ikke minst den romersk-katolske kirke, og også i heraldikk. 

Det blir ofte tolket som et symbol på belønning i himmelen (kronen) som kommer etter prøvelsene i dette livet (korset). Det henvises gjerne til Jakobs brev 1:12.

Symbolet har også blitt brukt av noen innen frimurerlosjen.
Ted McKeever

**Ted McKeever** (født 12. januar 1960) er en amerikansk tegneserieskaper. Han har en lett gjenkjennelig ekspresjonistisk tegnestil og en eksperimentell fortellerteknikk. Han skriver som regel manuskriptene sine selv.

McKeever debuterte i 1987 med serien *Transit*. serien utkom først i fem nummer og ble ikke sluttført før i 2008, da en samleutgave ble utgitt. I 1988-89 kom *Eddy Current*, en 12 delers miniserie som førte til flere nominasjoner til Eisner-prisen. I 1990 laget han serien *Plastic Forks*, og i 1991-92 kom den 12 delers miniserien *Metropol*, en historie som utspiller seg i samme univers som Eddy Current. En oppfølger, kalt *Metropol A.D.*, utkom i 1993. Senere på 1990 og 2000-tallet utgav McKeever en del serier på DC Comics' imprint Vertigo, deriblant *Industrial Gothic*, *Faith*, og *Junk Culture*.

For Vertigo illustrerte han også den erotiske thrilleren *The Extremist* etter et manus av Peter Milligan og *Toxic Gumbo* etter et manus av Lydia Lunch. McKeever tok over som tegner av den surrealistiske superheltserien *[[Doom Patrol]]* på midten av 1990-tallet, og tegnet serien ca ett år etter manus av Rachel Pollack. Sammen med forfatterne Randy og Jean-Marc Lofficier har han laget tegneseriealbumene *[[Batman]]: Nosferatu*, *[[Superman]]'s Metropolis* og *[[Wonder Woman]]: The Blue Amazon*, som alle henter inspirasjon fra tysk ekspresjonistisk film fra mellomkrigstiden.

## Referanser

## Eksterne lenker
* 
*
Khaled Mohieddin

**Khaled Mohieddin** (, ; født 17. august 1922 i Kafr Shukr, død 6. mai 2018 i Kairo) var en egyptisk politiker og major i den egyptiske hæren.

Mohieddine ble uteksaminert fra det egyptiske militærakademiet i 1940 og tjente senere som kavaleri-offiser i den egyptiske hæren. I 1951 mottok Mohieddine en bachelorgrad i handel fra Universitetet i Kairo. Mohieddin deltok under den egyptiske revolusjonen i 1952, som medlem av De frie offiserer der han var en av de ti opprinnelige medlemmene. Denne revolusjonære organisasjonen er mest kjent for å ha fjernet Farouk I av Egypt fra makten og for å ha innført en republikk i Egypt. På grunn av hans politikk, ble Mohieddin fengslet i to måneder i 1971. Under styret til president Anwar el-Sadat avtok Mohieddine's makt noe. I 1990 vant Mohieddin et sete i det parlamentariske valget etter tre tidligere nederlag.

## Referanser
Tverrelvdalen Idrettslag

**Tverrelvdalen Idrettslag** (stiftet 22. januar 1922) er et idrettslag fra Tverrelvdalen i Alta. Idrettslaget driver fotball, håndball, ski og har en egen trimgruppe. 

Tverrelvdalen IL har tre seniorlag herav 2 i 5.divisjon og ett A-lag i 4.divisjon. A-laget ledes av tidligere Alta IF-keeper Kjetil Thommasen. 

De har også to damelag herav ett i 2.divisjon og ett i 3.divisjon. Laget ledes av Jarle Mjøen

## Fotball
A-laget for herrer og A-laget for kvinner i fotball spiller i 2023 i 4. divisjon.

### Menn

### Kvinner

## Eksterne lenker
* 
* Sparebank1 Stadion - Nordic Stadiums
Fengjie

**Fengjie** (kinesisk: 奉节县; pinyin: *Fèngjié Xiàn*) er et fylke i byprovinsen Chongqing i Folkerepublikken Kina.

Dets areal er på 4087 km².

Befolkningen var på  innbyggere i 1999, og på  i 2004.

## Endringer på grunn av De tre slukters demning
Den gamle byen Fengjie, som lå ved bredden av Yangzi (Chang Jiang), måtte oppgis da De tre slukters demning oversvømmet området. Befolkningen ble for det meste flyttet til den nye byen Sanmashan, drøyt 20&nbsp;km unna.

## Administrative enheter
Fengjie består av 16 storkommuner, elleve kommuner og tre nasjonalitetskommuner:

:**Storkommunene** Yong'an (永安镇, hovedsete); Baidi (白帝镇); Caotang (草堂镇); Fenhe (汾河镇); Kangle (康乐镇); Dashu (大树镇); Zhuyuan (竹园镇); Gongping (公平镇); Zhuyi (朱衣镇); Jiagao (甲高镇); Yangshi (羊市镇); Tuxiang (吐祥镇); Xinglong (兴隆镇); Qinglong (青龙镇); Xinmin (新民镇) og Yongle (永乐镇).
:**Kommunene** Yanwan (岩湾乡); Ping'an (平安乡); Hongtu (红土乡); Xinzheng (新政乡); Shigang (石岗乡); Kangping (康坪乡); Wuma (五马乡); Taihe (太和乡); Anping (安坪乡); Hefeng (鹤峰乡) og Fengping (冯坪乡);
:**Nasjonalitetskommunene** Chang'an (长安土家族乡); Longqiao (龙桥土家族乡) og Yunwu (云雾土家族乡) – alle for tujiaene.

## Økonomi
Fylket har et allsidig jordbruk med produssjon av blant annet ris, mais, poteter, søtpoteter, oljeplanter, grønnsaker, griser, sau, kveg, høns og annet fjærkre, fisk, tobakk, appelsiner, bomull, valnøtter og silkeormer.

## Referanser


## Eksterne lenker
* Lokalregjeringens hjemmesider 
* Fengjie
Himmelskönig, sei willkommen

**Himmelskönig, sei willkommen** (BWV 182) er en kirkekantate av Johann Sebastian Bach. 

## Opprinnelse
Da Bach ble konsertmester ved hoffet i Weimar var en av hans plikter å skrive en ny kantate i måneden. Kantaten *Himmelskönig sei willkommen* er med stor sannsynlighet den første av disse oppdragene for Weimar. Tekstens stil peker mot Salomon Franck; på denne tiden arbeidet han hovedsakelig for Weimar-hoffet, men noe entydig belegg for at han er tekstforfatter finnes ikke. Antakelig ble kantaten uroppført i *Weimar Schlosskapelle* palmesøndag 25. mars 1714.

## Tematikk
I tråd bestemmelsene for palmesøndag er kantatens tema Jesu inntog i Jerusalem og begynnelsen på den stille uke. Den troende kristne oppfordres til å takke for Jesu offer med å vie sitt hjerte til Guds sønn og Jesu lidelse.

## Besetning
* Sangsstemmer: sopran, alt, tenor, bass, unntatt sopranen har alle solo-oppgaver (resitativ, arier).
* Instrumenter: blokkfløyte, fiolin, bratsj I/II, basso continuo med cello.

## Særtrekk
Verket markerer begynnelsen på Bachs overgang fra det tradisjonelle kantatemønster basert på 1600-tallets koralkonsert til den moderne kantateformen hovedsakelig basert på italiensk innflytelse. Den knappe instrumenteringen med blokkfløyte og et lite ensemble er en arv fra den den gamle stilen, likeså resitativets underordnede rolle; i dette verket brukes resitativ kortvarig og bare en eneste gang i form av et bibelord. Trekk fra den nye stilen er den italiensk inspirerte ledende solofiolinen og den utpregede rollen de tre påfølgende kontemplative ariene i da capoform spiller. Bach var ennå ung, men lykkes på en imponerende måte å uttrykke tekstens mening – også enkeltord – ved hjelp av de forskjelligste musikalske virkemidler. Han brukte hovedsakelig musikalske affekt-formler som stammer fra italiensk opera. Et eksempel på dette er mollharmoniene som han bruker i sluttkoret på ordet «Leiden» (lidelse).
  
Et interessant trekk er at den første satsen (sonata) består av de (rytmisk endrede) første åtte tonene av koralen *O Ewigkeit, du Donnerwort*. Bach brukte denne koralen i flere andre verk, blant annet i kantatene BWV 20 og BWV 60, som begge bærer koralens tittel.

## Litteratur
*Alfred Dürr: *Johann Sebastian Bach: Die Kantaten.* Bärenreiter, Kassel 1999, ISBN 3-7618-1476-3
*Werner Neumann: *Handbuch der Kantaten J.S.Bachs*, 1947, 5. Aufl. 1984, ISBN 3-7651-0054-4
* Hans-Joachim Schulze: *Die Bach-Kantaten: Einführungen zu sämtlichen Kantaten Johann Sebastian Bachs*. Leipzig: Evangelische Verlags-Anstalt; Stuttgart: Carus-Verlag 2006  (Edition Bach-Archiv Leipzig) ISBN 3-374-02390-8 (Evang. Verl.-Anst.), ISBN 3-89948-073-2 (Carus-Verl.)
*Christoph Wolff, Ton Koopman: *Die Welt der Bach-Kantaten*. Verlag J. B. Metzler, Stuttgart, Weimar 2006, ISBN 978-3-476-02127-4

## Eksterne lenker
* [Partitur](http://imslp.org/wiki/Cantatas,_BWV_181-190_(Bach,_Johann_Sebastian)) på IMSLP
* Oppbygging og fullstendig kantatetekst
Mohammad Moustafa Haddara

**Mohammad Moustafa Haddara** (født i 1930, død 28. februar 1997) var en egyptisk forsker og professor.

Doktor Haddara var professor i arabisk litteratur ved Alexandria University i Egypt, og professor ved King Saud University i Riyadh i Saudi-Arabia. Haddara holdt også stillingen som prodekan ved det historisk-filosofiske fakultet ved Alexandria University, samt at han var dekan ved Egypt Tanta University. Haddara forfattet en rekke litterære og kritiske artikler i flere forskjellige vitenskapelige tidsskrifter, på konferanser, i magasiner og aviser ikke bare i Egypt, men og store deler av den arabiske verden.

## Referanser
Paul Grice

**Herbert Paul Grice** (født 13. mars 1913, død 28. august 1988) var en britisk filosof og språkforsker som er kjent for sitt arbeid med spørsmålene om betydning og kommunikasjon.

Han ble utdannet i Oxford og arbeidet der frem til 1967, da han flyttet til University of California, Berkeley. Han ble offisielt pensjonert i 1979, men fortsatte å undervise til det siste.

Grice er kjent for sin oppstilling av de to begrepene *konvensjonell implikatur* og *konversasjonell implikatur*.

## Referanser